รัฐบาลไทย-ข่าวทำเนียบรัฐบาล-กรมเจ้าท่า เร่งพิจารณากรอบการจัดลำดับความสำคัญคำของบประมาณปี 2568 (กรอบเล็ก) ครั้งที่ 1
วันอังคารที่ 9 มกราคม 2567
กรมเจ้าท่า เร่งพิจารณากรอบการจัดลําดับความสําคัญคําของบประมาณปี 2568 (กรอบเล็ก) ครั้งที่ 1
...
กรมเจ้าท่า จัดประชุมการกลั่นกรองคําของบประมาณ 2568 (กรอบเล็ก) ครั้งที่ 1 ให้เป็นไปตามแผนกรอบเวลาสํานักงบประมาณกําหนด ภายในเดือนมกราคม 2567 เพื่อนําเสนอสํานักงบประมาณใช้ประกอบการพิจารณาขอรับการจัดสรรงบประมาณ
วันที่ 9 มกราคม 2567 นายกริชเพชร ชัยช่วย ผู้ตรวจราชการกระทรวงคมนาคม รักษาการแทนอธิบดีกรมเจ้าท่า เป็นประธานในการประชุมฯ โดยมีนายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย นายวิเชียร เปมานุกรรักษ์ รองอธิบดีกรมเจ้าท่า ด้านส่งเสริมการขนส่งทางน้ํา นายนรินทร์ศักย์ สัทธาประสิทธิ์ รองอธิบดีกรมเจ้าท่า ด้านโครงสร้างพื้นฐานการขนส่งทางน้ํา พร้อมด้วยผู้อํานวยการสํานัก/กอง/ศูนย์ ส่วนกลาง เข้าร่วมประชุมพิจารณาจัดทําคําของบประมาณ 2568 ณ ห้องประชุมวิสูตรสาคร ชั้น 4 อาคาร 162 ปี โดยการจัดทําคําของบประมาณปี 2568 ต้องสอดคล้องกับแผน/ยุทธศาสตร์ต่างๆ และสอดรับกับนโยบายของกระทรวงคมนาคม ในการเปิดประตูการค้า การท่องเที่ยว พร้อมเป็นศูนย์กลางเชื่อมโยงการเดินทางในทุกมิติ สร้างความปลอดภัยให้กับประชาชน และยกระดับสู่มาตรฐานสากล ตลอดจนพัฒนาคุณภาพชีวิต เพิ่มโอกาสในการเข้าถึงของประชาชนทุกประเภท รวมทั้งให้ความสําคัญกับสิ่งแวดล้อม (Green Transport) ลด PM 2.5 และส่งเสริมการใช้พลังงานทางเลือกในระบบการเดินทางและขนส่งในทุกประเภท เป็นไปตามแนวนโยบาย "คมนาคม เพื่ออุดมสุขของประชาชน" และ "ราชรถยิ้ม"
โดยที่ประชุม ได้ดําเนินการตามข้อสั่งการที่ได้รับมอบหมายและร่วมกันพิจารณาทบทวนจัดทําคําของบฯ ของกรมเจ้าท่า ดังนี้ 1.ดําเนินการตามนโยบายกระทรวงคมนาคม ด้านแผนงานพื้นฐานผลิตบุคลากร แผนงานบูรณาการโลจิสติกส์ แผนงานบูรณาการส่งเสริมการท่องเที่ยว 2. สนับสนุนนโยบายลด Greenhouse Gases 3. การท่องเที่ยวสําราญทางน้ํา (ท่าเรือ) 4. สนับสนุนนโยบาย W – Map 5. เตรียมพร้อมการตรวจประเมิน IMO 6. การยกระดับคุณภาพการให้บริการประชาชน ด้าน IT และประเด็นสําคัญด้านอื่นที่อยู่ระหว่างการรวบรวมข้อมูลเพื่อเป็นไปตามภารกิจหลักและภายใต้นโยบายรัฐบาลและคมนาคมที่เกี่ยวข้อง 9 ด้าน ได้แก่ 1. พัฒนาโครงสร้างพื้นฐานการขนส่งทางน้ํา เช่น การพัฒนาท่าเรือต่างๆ เพื่อสนับสนุนในการท่องเที่ยวทางทะเล การพัฒนาการขุดลอกและบํารุงรักษาร่องน้ําเศรษฐกิจให้เป็นไปตามมาตรฐานในแต่ละร่องน้ํา
2. ยกระดับความปลอดภัยการคมนาคมทางน้ํา นําเทคโนโลยีเพื่อเพิ่มประสิทธิภาพด้านความปลอดภัยมาช่วยในการปฏิบัติงาน
3. ส่งเสริมกิจการพาณิชยนาวี ปรับปรุงและแก้ไขกฎหมายส่งเสริมพาณิชยนาวี และจัดตั้งสํานักงานส่งเสริมพาณิชยนาวีให้มีหน้าที่ดูแลกิจการส่งเสริมพาณิชยนาวีโดยเฉพาะ รวมไปถึงส่งเสริมกองเรือไทยและพัฒนามาตรฐานท่าเรือ อู่เรือ เป็นต้น
4. ส่งเสริมการคมนาคมทางน้ํา เพื่อยกระดับคุณภาพชีวิต และเป็นมิตรต่อสิ่งแวดล้อม ลดการปล่อยคาร์บอนไดออกไซด์และ PM 2.5 และส่งเสริมการใช้พลังงานทางเลือกเรือไฟฟ้า (EV Boat)
5. ดําเนินการให้สอดคล้อง กับมาตรฐานระหว่างประเทศ เช่น IMO, IUU ตลอดจนพัฒนากรอบความร่วมมือในระดับภูมิภาค เช่น ASEAN และ JCCCN เป็นต้น
6. สนับสนุนและส่งเสริมการขนส่งมวลชนสาธารณะทางน้ํา ในกรุงเทพมหานคร และปริมณฑล ส่งเสริมการเดินทางอย่างไร้รอยต่อ ล้อ-ราง-เรือ
7. พัฒนาปรับปรุงกฎหมาย กฎและระเบียบให้ทันสมัยเป็นมาตรฐานสากล
8. ขับเคลื่อนสู่องค์กรที่โปร่งใส ตรวจสอบได้ ยึดหลักธรรมาภิบาล รวมถึงพัฒนาองค์กรและบุคลากรให้มีประสิทธิภาพสูง
9. ยกระดับการให้บริการ ให้เกิดความสะดวกรวดเร็ว เข้าถึงได้และมุ่งแก้ไขปัญหา
ซึ่งที่ประชุมได้ร่วมกันพิจารณาทบทวนคําของบประมาณปี 2568 จําแนกตามแผนงาน ดังนี้
1.แผนงานบุคลากรภาครัฐ 2. แผนงานพื้นฐาน ประกอบด้วย ด้านการพัฒนาและบํารุงรักษาโครงสร้างพื้นฐานด้านการขนส่งทางน้ํา อาทิ ก่อสร้างท่าเรือ ก่อสร้างเขื่อนกันทรายและกันคลื่น ป้องกันและแก้ไขปัญหาการกัดเซาะชายฝั่งทะเล ก่อสร้างเขื่อนป้องกันตลิ่ง ขุดลอกและบํารุงรักษาทางน้ํา
ด้านการกํากับดูแลขนส่งทางน้ําและพาณิชยนาวี เช่น การออกใบสําคัญ การนําร่องเรือ การตรวจตราและควบคุมการเดินเรือ และด้านผลิตและพัฒนาบุคลากรด้านพาณิชยนาวี จัดหาอุปกรณ์การเดินเรือและเครื่องมือฝึกจําลอง
3.แผนงานบูรณาการ ประกอบด้วย แผนงานบูรณาการสร้างรายได้จากการท่องเที่ยว ได้แก่ โครงการส่งเสริมการท่องเที่ยวสําราญทางน้ํา แผนงานบูรณาการพัฒนาด้านคมนาคมและระบบโลจิสติกส์ ได้แก่ โครงการพัฒนาและบํารุงรักษาโครงสร้างพื้นฐานเพื่อสนับสนุน ระบบโลจิสติกส์ แผนงานบูรณาการบริหารจัดการทรัพยากรน้ํา ได้แก่ โครงการพัฒนาโครงสร้างพื้นฐานเพื่อสนับสนุนการบริหารจัดการ ทรัพยากรน้ํา
ทั้งนี้ การประชุมดังกล่าว จะต้องรวบรวมผลการประชุมเพื่อกําหนดกรอบงบประมาณอีกครั้ง ก่อนนําส่งสํานักงบประมาณ ภายในวันที่ 26 มกราคม 2567 เพื่อให้เกิดผลสัมฤทธิ์อย่างเป็นรูปธรรมต่อไป